stanford-oval/wikipedia huggingface dataset:
Ruotsin evankelinen allianssi
Verkosto > Lähetysallianssi

Seuraavat järjestöt kuuluvat Ruotsin evankeliseen lähetysallianssiin:
All Nations
Evangelisk Luthersk Mission
Folk & Språk
Frontiers Norden
Gå ut mission
Harvest Ready
Insitutet för Bibelöversättning
Källan
Life Mission
Ljus i Öster
Norea Sverige
OM Sverige
Simpy Mobilizing
Svensk Pionjärmission
Svenska Evangeliska Alliansen
To All Mission
Trosgnistans Mission
YWAM Sverige
Cruella (elokuva)

| Cruella |
| --- | --- |

Ohjaaja:  Craig Gillespie
Käsikirjoittaja:   Dana Fox  Tony McNamara 
Tarina:   Aline Brosh McKenna  Kelly Marcel  Steve Zissis 
Perustuu:  Dodie Smithin lastenkirjaan Satayksi dalmatiankoiraa
Tuottaja:   Andrew Gunn  Marc Platt  Kristin Burr 
Säveltäjä:  Nicholas Britell
Kuvaaja:  Nicolas Karakatsanis
Leikkaaja:  Tatiana S. Riegel
Pukusuunnittelija:  Jenny Beavan
Pääosat:   Emma Stone  Emma Thompson  Joel Fry  Paul Walter Hauser  Emily Beecham  Kirby Howell-Baptiste  Mark Strong  John McCrea 
Valmistustiedot
Valmistusmaa:  Yhdysvallat
Tuotantoyhtiö:   Walt Disney Pictures  Marc Platt Productions  Gunn Films 
Levittäjä:  Walt Disney Studios Motion Pictures
Ensi-ilta:   2021-5-1818. toukokuuta 2021 (El Capitan Theatre)  2021-5-2828. toukokuuta 2021 (Yhdysvallat ja Suomi)  
Kesto:  134 minuuttia
Alkuperäiskieli:  englanti
Budjetti:  100–200 miljoonaa dollaria
Tuotto:  233,3 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Cruella on vuonna 2021 ensi-iltansa saanut yhdysvaltalainen rikoskomediaelokuva, joka perustuu Dodie Smithin lastenkirjassa Satayksi dalmatiankoiraa esiintyvään hahmoon, Cruella de Viliin. Elokuvan on ohjannut Craig Gillespie sekä käsikirjoittanut Dana Fox ja Tony McNamara, Aline Brosh McKennan, Kelly Marcelin ja Steve Zissis'n kirjoittaman tarinan pohjalta. Elokuvan nimiroolia esittää Emma Stone. Muissa rooleissa nähdään Emma Thompson, Joel Fry, Paul Walter Hauser, Emily Beecham, Kirby Howell-Baptiste ja Mark Strong.
Cruella sai maailmanensi-iltansa Los Angelesissa 18. toukokuuta 2021. Elokuvateattereihin se saapui 28. toukokuuta 2021, jolloin se julkaistiin myös koronaviruspandemian vuoksi samanaikaisesti Disney+-palveluun katsottavaksi Premier Access -lisämaksulla. Elokuva sai pääosin positiivisen vastaanoton kriitikoilta, jotka kehuivat sen roolisuorituksia, Gillsepien ohjausta, visuaalista tyyliä, puvustusta, lavastusta ja musiikkeja, mutta se sai myös kritiikkiä käsikirjoituksesta. Elokuva tuotti yli 233 miljoonaa dollaria maailmanlaajuisesti, ollen vuoden 2021 yhdeksänneksi tuottoisin elokuva.
Näyttelijät

| 0 | 1 | 2 |
| --- | --- | --- |
|  Emma Stone  | … |  Estella Miller / Cruella de Vil   |
|       Billie Gadsdon  | … |  5-vuotias Estella   |
|       Tipper Seifert-Cleveland  | … |  12-vuotias Estella   |
|  Emma Thompson  | … |  paronitar von Hellman   |
|  Joel Fry  | … |  Jasper Badun   |
|       Ziggy Gardner  | … |  nuori Jasper Badun   |
|  Paul Walter Hauser  | … |  Horace Badun   |
|       Joseph MacDonald  | … |  nuori Horace Badun   |
|  Emily Beecham  | … |  Catherine Miller   |
|  Kirby Howell-Baptiste  | … |  Anita Darling   |
|       Florisa Kamara  | … |  nuori Anita Darling   |
|  Mark Strong  | … |  John   |
|  John McCrea  | … |  Artie   |
|  Kayvan Novak  | … |  Roger Dearly   |
|  Jamie Demetriou  | … |  Gerald   |
|  Leo Bill  | … |  rehtori   |
|  Paul Bazely  | … |  poliisipäällikkö Weston   |
|  Paul Chowdhry  | … |  ravintolan omistaja   |
|  Abraham Popoola  | … |  George   |
|  Tom Turner  | … |  paroni von Hellman   |
Arvosteluja

| 0 | 1 | 2 |
| --- | --- | --- |
Episodi Niko Ikonen: 
Helsingin Sanomat Leena Virtanen: 
Filmgoer Samu Oksanen: 
Kulttuuritoimitus Eli Harju: 
Muropaketti Helinä Laajalahti: 
Film-O-Holic Pauliina Savola: 
V2 Jari Tapani Peltonen: 
Turun Sanomat Kari Salminen:
Jatko-osa

Toukokuussa 2021 Stone ja Thompson molemmat sanoivat, että he haluaisivat tehdä toisen Cruella-elokuvan Kummisetä II:n tyyliin, joka toimisi sekä jatko-osana että esiosana ensimmäiselle elokuvalle. Kesäkuussa 2021 Disney ilmoitti, että jatko-osa on virallisesti tekeillä, ja että Gillsepie ja McNamara palaavat ohjaajaksi ja käsikirjoittajaksi. Elokuussa 2021 Stone vahvisti uusivansa Cruella de Vilin roolin jatko-osassa.
Aiheesta muualla

Virallinen sivusto (englanniksi)
Cruella Internet Movie Databasessa (englanniksi)
Stefan Fonselius

Stefan Fonselius vuoden 2016 MM-kisoissa
Stefan Fonselius (s. 19. syyskuuta 1976 Turku) on jääkiekon SM-liigassa toimiva päätuomari. Hän tuli SM-liigaan tuomariksi kaudella 1998–1999. Nuorempana Fonselius pelasi A-junioreissa. Vuonna 2010 hän siirtyi päätuomarin tehtäviin.
Fonselius toimi linjatuomarina vuosien 2006 ja 2010 olympialaisissa. Vancouverissa 2010 hän tuomitsi olympiafinaalissa. MM-kisoissa hän on ollut kolmesti linjatuomarina (2005, 2007 ja 2008) ja kahdesti päätuomarina (2016 ja 2017).
SM-liigassa parhaalle erotuomarille myönnettävällä Unto Wiitala -palkinnolla hänet on palkittu kolmesti (2015, 2016 ja 2019) ja parhaalle linjatuomarille myönnettävällä Pentti Isotalo -palkinnolla vuonna 2004.
5. maaliskuuta 2021 hän ylsi SM-liigassa neljäntenä tuomarina 900 tuomittuun otteluun. Näistä 449 linjatuomarina ja 451 päätuomarina.
13. joulukuuta 2022 Fonseliuksesta tuli eniten Suomessa liigaotteluita (1001) tuominnut erotuomari.
28. marraskuuta 2024 Stefan Fonselius saavutti Liiga-historian ensimmäisenä tuomarina 1100 tuomittua liigaottelua.
Tulikaste (vuoden 2000 elokuva)

Tulikaste on Suomen Puolustusvoimien Koulutuksen Kehittämiskeskuksen tuottama koulutuksellinen näytelmäelokuva vuodelta 2000. Se käsitteli suomalaissotilaan stressinkestoa asemasotavaiheessa. Elokuvassa esiintyivät ammattinäyttelijät fiktiivisessä sotaelokuvassa simuloiden suomalaisia pääasiallisia luonnetyyppejä. Tavalliselle katsojalle teos näyttäytyy tavanomaisena sotaelokuvana, mutta Puolustusvoimat käyttää elokuvaa kouluttaessaan joukkojaan.
Elokuvaa kuvattiin pääasiallisesti Kajaanin Vuosangassa kevään 2000 aikana. Rooleissa esiintyivät muun muassa Sami Kojonen, Ari Myllyselkä, Jukka-Pekka Löhönen, Kimmo Virtanen ja Akseli Pesä. Ohjauksesta vastasi Irma Nyberg ja pääkuvaajana toimi Ari Ahonen.
Elokuva voitti parhaan teoksen Grand Prix -palkinnon vuonna 2000 Rassegua Cinematografica Internazionale Eserciti e Popoli -festivaaleilla.
David Reimer

David Reimer (syntyjään Bruce Reimer ja sittemmin Brenda Reimer, 22. elokuuta 1965 Winnipeg, Kanada – 5. toukokuuta 2004 Ottawa, Kanada) oli kanadalainen mies, joka syntyi terveenä ja tavallisena poikana. Seitsemän kuukauden ikäisenä tehdyssä ympärileikkauksessa hänen siittimensä kuitenkin tuhoutui tapaturmaisesti, joten häneltä poistettiin kivekset ja häntä päädyttiin kasvattamaan tyttönä. Tapausta seurannut ja kasvatuksellisen sukupuolen vaihtoa suosittanut psykologi John Money kertoi sukupuolenvaihdoksen onnistuneen ja todistavan, että ihminen muodostaa sukupuoli-identiteettinsä ympäristön perusteella, eikä biologisten tekijöiden kautta.
Biologi ja sukupuolentutkija Milton Diamond kertoi myöhemmin, että murrosiän koittaessa noin 10-vuotiaana Reimer ei enää kyennyt samaistumaan tytöksi, vaan alkoi elää miehenä 15-vuotiaasta lähtien. Reimer julkaisi tarinansa vastustaakseen vastaavia lääketieteen käytäntöjä.
Reimerin identtinen kaksoisveli sairastui skitsofreniaan ja kuoli lääkkeiden yliannostukseen. Vuonna 2004 Reimer teki itsemurhan ampumalla itseään kärsittyään vuosia vakavasta masennuksesta, rahahuolista ja avioliiton ongelmista.
Elämäkerta > Epäonnistunut ympärileikkaus

Kaksoset Bruce ja Brian Reimer syntyivät Winnipegissä, Kanadassa elokuussa 1965. Kuuden kuukauden iässä molemmilla pojilla diagnosoitiin esinahan ahtaus. Heidät ohjattiin ympärileikkaukseen seitsemän kuukauden ikäisinä. Urologi suoritti leikkauksen normaalikäytännöstä poiketen käyttämällä kauterisaatiota. Leikkaus ei mennyt lääkärin suunnitelmien mukaan: Brucen penis paloi vahingossa poikki, kun verenvuodon tyrehdyttämiseen tarkoitettu sähköneula lävisti sen. Lääkäri ei päättänyt operoida ollenkaan Briania, jonka esinahan ahtaus vaikutti korjautuvan pian ilman leikkaustakin.
Elämäkerta > Kivesten poisto

Reimerin vanhemmat huolestuivat poikansa tulevaisuudesta ja elämässä pärjäämisestä ja ottivat yhteyttä Yhdysvaltain Baltimoressa sijaitsevan Johns Hopkinsin sairaalan psykologian tohtori John Moneyyn, joka tunnettiin edelläkävijänä sukupuoli-identiteetin tutkimuksessa ja erityisesti intersukupuolisuuden asiantuntijana. Money tuki neutraalin sukupuoliroolin teoriaa (engl. Theory of Gender Neutrality), jonka mukaan sukupuoli-identiteetti kehittyy ensisijaisesti ympäristön opettamana varhaisessa lapsuudessa, ja että sitä voidaan muuttaa ohjailemalla yksilön käyttäytymistä. Reimerit olivat nähneet Moneyn haastattelun kanadalaisessa ajankohtaisohjelmassa This Hour Has Seven Days, jossa Money kertoi sukupuolirooliteoriastaan. Hän ja jotkut muut epäselvien sukupuolten lasten tapauksiin perehtyneet lääkärit uskoivat, että penistä ei voi korjata, mutta sen sijaan toimiva vagina voidaan luoda kirurgisesti. Näin Reimeristä voitaisiin saada paremmalla lopputuloksella toiminnallisesti seksuaalisesti kypsä tyttö kuin poika.
Lääkärit vakuuttelivat Reimerin vanhemmille, että sukupuolenvaihdosleikkaus voisi olla Bruce Reimerille paras ratkaisu. 22 kuukauden iässä Reimerin kivekset poistettiin orkiektomiassa, mutta vaginan rakentaminen päätettiin siirtää tulevaisuuteen. Reimerille ei myöskään rakennettu naisen ulkoisia sukuelimiä, vaan hänen hävyssään oli pelkkä virtsaputken suuakko. Reimer ristittiin uudelleen Brendaksi, eikä hänelle kerrottu, mitä oli tapahtunut. Reimerin vanhempia kehotettiin kasvattamaan lapsi tyttönä. Henkinen tuki sukupuolenvaihdokselle ja leikkaukselle tuli John Moneyltä. Money jatkoi Reimerin seuraamista vuosittain kymmenen vuoden ajan konsultoimalla ja seuraamalla lopputulosta. Money oli erityisen kiinnostunut Reimerin tapauksesta, sillä hänellä oli mahdollisuus todistaa omia esityksiään sukupuoli-identiteetin rakentumisesta ympäristön vaikutuksesta. Erityisen ihanteelliseksi tutkimusympäristöksi Bruce Reimer soveltui kaksoisveljensä takia, sillä veljekset jakoivat samat geenit, perheympäristön ja saman kohdunsisäisen ympäristön. Lisäksi Bruce Reimer oli syntynyt täysin normaalisti ja oli ongelmitta tunnistettavissa pojaksi.
Elämäkerta > Seksuaalinen hyväksikäyttö

Tohtori Money pakotti kaksoset tekemään "työntäviä liikkeitä" sisältäneitä seksuaalisia harjoitteita, joissa David oli ottava osapuoli. David Reimer on kertonut, että hänen veljensä Brian oli heidän lapsuudessaan usein asettunut asentoon, jossa Brianin jalkoväli oli vasten nelinkontin olleen Brendan takapuolta. Money ohjasi Davidin erilaisiin seksiasentoihin, joissa hänen jalkansa levisivät Brianin kasvojen edessä. Money myös pakotti lapset riisuutumaan ja osallistumaan alapään tutkimiseen sekä esitti lapsipornografisia valokuvia. Money perusteli lapsuudenaikaisten seksuaalissävytteisten leikkien olevan tärkeitä aikuisen sukupuoli-identiteetin muotoutumisprosessille.
Vuosia sittenmilloin? Money kertoi Reimerin tapauksesta "John/Joan tapauksena" onnistuneena naisellisen sukupuoliroolin kehittymisenä ja piti tapausta perusteluna sukupuolenvaihdosleikkaukseen ja kirurgisiin rekonstruktioihin jopa ei-intersukupuolisissa tapauksissa. Money on vertaillut lasten käyttäytymistä ja korostanut sukupuolten rajaa: "Tämän lapsen käyttäytyminen on niin puhtaan tyttömäistä ja niin erilaista kuin hänen kaksosveljensä poikamaiset tavat." Moneyn laboratoriossa työskennellyt entinen opiskelija on todennut muistiinpanoissaan, että kerran vuodessa olleiden kontrollointikäyntien aikana Reimerin vanhemmat valehtelivat rutiininomaisesti prosessin onnistumisesta. Kaksoisveli Brianille kehittyi myöhemmin skitsofrenia.
Elämäkerta > Hoitokäyntien loppuminen

David Reimer oli kokenut Baltimoren hoitokäynnit enemmän traumaattisina kuin terapeuttisina. Perhe lopetti käynnit, kun Money alkoi painostamaan perhettä suostumaan leikkaukseen, jossa Brendalle olisi rakennettu emätin. Estrogeeni oli aiheuttanut murrosiän aikaisen rintojen kehittymisen. Kun yhteydenpito ja perhevierailut loppuivat, John Money ei enää julkaissut mitään aiheeseen liittyvää, mikä tulkittiin tutkijapiireissä kokeen epäonnistumiseksi.
Elämäkerta > Hoidon seuraukset

John Colapinton tukemana Reimer kuvasi kokemuksiaan kaksi vuosikymmentä myöhemmin: Moneyn näkemyksestä poiketen hän ei ollut pitänyt itseään missään vaiheessa tyttönä, vaikka kulki mekossa ja vaikka hänelle annetut hormonit olivat kasvattaneet hänelle rinnat. Reimer oli ikätoveriensa hyljeksimä ja kiusaama. Ennen 13-vuotispäiväänsä Reimer oli harkinnut itsemurhaa ja kokenut masennuksen. Hän kertoi vanhemmilleen, että voisi tehdä itsemurhan jos he vievät hänet taas John Moneyn katsottavaksi.
Vuonna 1980 Reimerin vanhemmat kertoivat joidenkin endokrinologien ja psykiatrien kannustamana lapselleen totuuden sukupuolenvaihdoksesta. Reimer alkoi käyttää itsestään nimeä David 14-vuotiaana.
Vuonna 1987 Reimerin rinnat poistettiin ja hänelle tehtiin kaksi leikkausta uuden peniksen rakentamiseksi. Reimer alkoi myös käyttää testosteronia. Hän avioitui Jane Fontainen kanssa 22. syyskuuta 1990 ja tuli isäpuoleksi Fontainen kolmelle lapselle.
Tapaus sai kansainvälistä huomiota vuonna 1997, kun biologi ja sukupuolentutkija Milton Diamond julkaisi Reimerin tarinasta artikkelin eräässä lääkärilehdessä. Reimer ei ollut ensin halukas julkaisemaan artikkelia, mutta suostui kuultuaan, miten laaja vaikutus sillä voisi olla muiden intersukupuolisten lasten kohtaloon. Reimer ja John Colapinto julkaisivat myös laajalti levinneen ja puhuttelevan tilinteon Rolling Stone -aikakauslehdessä joulukuussa 1997. Lisäksi he käsittelevät tarinaa yksityiskohtaisemmin kirjassaan As Nature Made Him: The Boy Who Was Raised as a Girl (suom. Luonnon pojaksi muovaama lapsi, joka kasvatettiin tytöksi).
Elämäkerta > Kuolema

Elinikäisen vaikean suhteensa vanhempiinsa lisäksi Reimer oli työtön, ja hän kävi läpi veljensä Brianin kuolemaa tämän kuoltua masennuslääkkeiden yliannostukseen 1. heinäkuuta 2002. Reimerin vaimo Jane Fontaine ilmoitti 2. toukokuuta 2004 haluavansa erota. Reimer ajoi 4. toukokuuta 2004 ruokakaupan pysäköintialueelle ja teki itsemurhan ampumalla itseään katkaistulla haulikolla päähän. Hän oli kuollessaan 38-vuotias.
Yhteiskunnallinen perintö

Ensimmäiset kolmekymmentä vuotta tohtori Moneyn alkukertomuksen jälkeen sukupuolenvaihdoksen uskottiin onnistuneen. Moneyn näkemys sukupuoliroolin muokattavuudesta tuli vallitsevaksi näkemykseksi lääkäreiden keskuudessa. Tämän seurauksena pienten lasten sukupuolenkorjausleikkausten määrä kasvoi voimakkaasti ensin Yhdysvalloissa, mutta sitten myös muualla, kuten Suomessa. Sitä vastoin taas Reimerin kertomus ja sitä seurannut kirja ovat vaikuttanut useisiin lääketieteen käytäntöihin ja jopa vallitsevaan käsitykseen sukupuolen biologiasta vähentäen sukupuolenvaihdoksia ja leikkauksia erityisesti yksiselitteisille XY-kromosomin poikavauvoille mikropeniksen, erilaisten muiden harvinaisten synnynnäisten epämuodostumien tai peniksen varhaislapsuudessa menettämisen vuoksi.
Colapinton kirja kuvaa epämiellyttävät lapsuuden terapiaistunnot sekä Moneyn liioittelevat ja jopa vääristellyt lausunnot toimenpiteen onnistumisesta. Moneyn puolustajat ovat ehdottaneet, että jotkut väitteet terapiaistunnoista voisivat johtua valemuistisyndroomasta ja perheen epärehellisistä kertomuksista kontrollikäyntien yhteydessä. Tapausta on käsitellyt myös Judith Butler vuonna 2004 julkaisemassa teoksessaan Undoing Gender (Sukupuolen perikato), jossa tarkastellaan sukupuoliroolia, sukupuolta, psykoanalyysia ja intersukupuolisten ihmisten lääketieteellistä hoitoa. Reimerin tapausta on tarkasteltu Butlerin performatiivisuuden teoriassa, jossa hän alun perin tutki sukupuoliroolihäiriötä.
Tapaus populaarikulttuurissa

Televisiosarjan Kova laki: Erikoisyksikkö kuudennen tuotantokauden jakso "Identity" (2005) perustuu David ja Brian Reimerin elämään ja Moneyn hoitoihin.lähde?
Televisiosarjan Chicagon lääkärit kuudennen tuotantokauden jakso "Boys Will Be Girls" (2000) perustuu Reimerin elämään ja lasten oikeuteen kieltäytyä sukupuolenvaihdosleikkauksista.lähde?
BBC:n dokumenttisarja Horizonin jaksot "The Boy who was Turned into a Girl" (2000) ja "Dr. Money and the Boy with No Penis" (2004) perustuvat David Reimerin elämään.lähde?
Aiheesta muualla

Dr. Money And The Boy With No Penis
Sex: Unknown (transcript). Määritä julkaisu!30.10.2001.  NOVA (TV series). Artikkelin verkkoversio.
Case Study: John/Joan - The Boy Who Was Raised as a Girl (BBC:n Mind Changers radio-ohjelma, 18 Aug 2010) (englanniksi) (bbc.co.uk)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Israel  Yhdysvallat  Tšekki 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:David Reimer
Käännös suomeksi
Datsik

| Troy Beetles |
| --- | --- |

Henkilötiedot
Syntynyt: 9. kesäkuuta 1988 (ikä 36) Kelowna, Brittiläinen Kolumbia, Kanada
Ammatti:  musiikkituottaja, remixaaja, DJ
Muusikko
Taiteilijanimi:  Datsik, DatsiK
Laulukielet:  englanti
Aktiivisena:  2008–
Tyylilajit:  Dubstep, Deep dubstep, Hip hop, Complextro, Drumstep, Trap, Moombahcore, Drum'n'bass, Glitch hop
Yhtyeet:  Ephwurd (2015–)
Levy-yhtiöt:  Firepower Records, Rottun Recordings, Dim Mak Records, Dim Mak Canada, Never Say Die Records, Mad Decent, mau5trap Records, EX7, OWSLA, Smog Recordings
Aiheesta muualla
Kotisivut
  [ Muokkaa Wikidatassa ] [ ohje ]  
Datsik (oik. Troy David Beetles, s. 9. kesäkuuta 1988 Kelowna, Brittiläinen Kolumbia, Kanada) on kanadalainen dubstep-tuottaja ja DJ. Datsik työskentelee usein Excisionin ja Downlinkin kanssa, jotka ovat myös dubstep-tuottajia. Datsik julkaisi ensimmäisen julkaisunsa keväällä 2009.
Biografia

Troy Beetles syntyi Kelownassa, Brittiläisessä Kolumbiassa, Kanadassa 9. päivä kesäkuuta 1988. Hän aloitti dubstepin tuottamisen nähdessään kanadalaisen Excisionin (Jeff Abel) esiintymässä Shambhala elektronisessa musiikkifestivaalissa vuonna 2008. Pian kaksikko alkoi yhdessä tuottamaan musiikkia ja heillä oli muutamia julkaisuja vuosina 2009 ja 2010. Datsik aloitti esiintymisen kansainvälisesti ja jatkoi musiikin tuottamista Kanadassa.
Vuonna 2009 Datsikilla oli jo useampi julkaisu Beatport-sivustolla. Hän oli remixannut mm. The Crystal Methodin, Noisian, Wu-Tang Clanin ja Diplon kappaleita ja hän on esiintynyt mm. Steve Aokin, Ruskon, Bassnectarin, Skreamin, DJ Crazen ja Neron kanssa.
Datsik mainitsee, että hänellä on monta musiikillista inspiraatiota. Kuten esimerkiksi Wu-Tang Clanin jäsenet RZA ja Method Man. Hän on itse kuvannut omaa musiikkiansa "synkäksi ja robottimaiseksi" yrittäessään pitää sen "funkaavana ja gangsterimaisena" ja "likaisena." Beetlesin taiteilijanimi "Datsik" oli inspiraatio hänen entisestä Xbox Live gamertagistä.
Datsik julkaisi hänen debyyttialbuminsa Vitamin D:n 10. huhtikuuta 2012. Albumi sisältää 12 kappaletta ja mm. Excision, Downlink, Z-Trip, Infected Mushroom, Kornin laulaja Jonathan Davis, Messinian ja Snak The Ripper esiintyvät albumilla. Datsik esiintyi ensimmäistä kertaa Suomessa 15. heinäkuuta 2012 The Circuksessa, Helsingissä.
Diskografia > Studioalbumit

Vitamin D (2012)
Let It Burn (2013)
Sensei (2016)
Afterlife LP (2023)
Diskografia > Extended play -levyt

Nuke 'Em (2009)
Boom (2009)
Texx Mars (2009)
Pick Your Poison Remixes (2011)
Lightspeed: Remixes (2012)
Cold Blooded: Part One (2013)
Release Me (Remixes) (2013)
Diskografia > Singlet

| Vuosi | Nimi | Julkaistu | Levy-yhtiö |
| --- | --- | --- | --- |
| 2009 | "Swagga" / "Invaders" | 28. syyskuuta 2009 | EX7 |
| 2009 | "Gizmo" | 17. marraskuuta 2009 | Basshead Music |
| 2010 | "Boom" Remix / "Swagga" Remix | 19. huhtikuuta 2010 | Rottun Recordings |
| 2010 | "3 Fist Style" | 20. heinäkuuta 2010 | Basshead Music |
| 2010 | "Brock Out" / "Mechano" | 13. syyskuuta 2010 | EX7 |
| 2011 | "Firepower" / "Domino" | 25. huhtikuuta 2011 | Rottun Recordings |
| 2011 | "King Kong" (mukana Bare) | 11. toukokuuta 2011 | Subhuman |
| 2011 | "Hydraulic" / "Overdose" | 15. kesäkuuta 2011 | Rottun Recordings |
| 2011 | "Pick Your Poison" (mukana Diplo & Kay) | 2. elokuuta 2011 | Mad Decent |
| 2012 | "Fully Blown" (feat. Snak The Ripper) | 31. tammikuuta 2012 | Dim Mak Records |
| 2012 | "Lightspeed" (mukana Kill The Noise) | 28. helmikuuta 2012 | OWSLA |
| 2012 | "Evilution" (mukana Infected Mushroom & Jonathan Davis) | 13. maaliskuuta 2012 | Dim Mak Records |
| 2013 | "Vindicate" (mukana Excision) | 8. tammikuuta 2013 | Firepower Records |
| 2013 | "Light The Fuse" | 30. heinäkuuta 2013 | Dim Mak Records |
Diskografia > Remixit

| --- | --- |
 Wu-Tang Clan - Biochemical Equation (Datsik & Excision Remix) (2009)  Freestylers & Ctrl Z - Ruffneck 09 (feat. Navigator) (Excision & Datsik Remix) (2009)  Excision - No Escape (Datsik Remix) (2010)  Ivory - Hand Grenade (Datsik & Excision Dubstep Mix) (2010)  Apex - Nowhere To Run (Datsik & Excision Remix) (2010)  Apex - Nowhere To Run (Datsik & Excision Dub Mix) (2010)  Diplo - U Don't Like Me (feat. Lil Jon) (Datsik Remix) (2010)  Kelly Dean - Teflon (Excision & Datsik Remix) (2010)  Noisia - Alpha Centauri (Excision & Datsik Remix) (2010)  Coldplay - Fix You (Datsik Remix) (2010)  MGMT - Kids (Datsik Remix) (2010)  Don Diablo - Animale (feat. Dragonette) (Datsik Remix) (2011)  The Crystal Method - Sine Language (feat. LMFAO) (Datsik Remix) (2011) :  Sidney Samson & Steve Aoki - Wake Up Call (Datsik Remix) (2011)  Zedd - Stars Come Out (feat. Heather Bright) (Datsik Remix) (2012)  Foreign Beggars - Solace One (feat. Black Sun Empire) (Datsik Remix) (2012)  Kaskade & Skrillex - Lick It (Datsik Remix) (2012)  Dada Life - Kick Out The Epic Motherfucker (Datsik Remix) (2012)  DJ Fresh - The Power (feat. Dizzee Rascal) (Datsik Remix) (2012)  Colin Munroe - Your Eyes (feat. K Flay) (Datsik Remix) (2012)  Linkin Park - Until It Breaks (Datsik Remix) (2012)  Example - Perfect Replacement (Datsik Remix) (2013)  Rise At Night feat. MC Zulu - Armed & Dangerous (Datsik Remix) (2013)  Pretty Light - Around The Block (feat. Talib Kweli) (Datsik Remix) (2013)  Doctor P & Adam F - The Pit (feat. Method Man) (Datsik Remix) (2013)
Diskografia > VIP-mixit

Datsik - Bonafide Hustler (Trap VIP) (2012)
Excision & Datsik - Swagga (Datsik's Trap VIP) (2012)
Esiintymiset Suomessa

15. heinäkuuta 2012 – The Circus, Helsinki
Aiheesta muualla

Viralliset sivut (Arkistoitu – Internet Archive) (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa 
Taiteenala:  MusicBrainz
Oasis-luokan risteilijä

Oasis-luokka on Royal Caribbean Internationalin matkustaja-aluksen kokoluokka. Ensimmäiset kaksi luokan alusta olivat Oasis of the Seas ja Allure of the Seas, jotka valmistuivat vuonna 2009 ja 2010 STX Europe Turun telakalla Suomessa. Oasis-luokka on ollut yli 10 vuoden ajan maailman suurin risteilyalusluokka, mutta uusi Icon-luokka tulee olemaan noin 20 000 bruttotonnia suurempi.lähde?
Ominaisuuksia

Oasis-luokan alukset ohittivat aikaisemman Freedom-luokan alukset maailman suurimpina ja pisimpinä matkustaja-aluksina. Oasis on myös 8,5 metriä leveämpi, ja 225 282 bruttotonnilla on melkein 45 % suurempi kuin edeltäjänsä. Oasis-luokan alukset voivat kuljettaa yli 5 400 matkustajaa.
Oasis-luokan alukset sisältävät halkaistun rakenteen, jossa on viiden kannen korkuinen ”Central Park” ja ”Boardwalk”, keskellä laivaa. Näillä alueilla on trooppisia puutarhoja, hienoja ravintoloita, kauppoja ja karuselli.